وأضاف الرئيس :" انتو ماتعرفوش حجم النجاح اللى متحقق فى سيناء، كبيرو قوى، واللى حصل أوعو تقولوا عليه ابدا أنه خلل أمنى من فضلكم ، أنا لو عاوز أريحكم هاعمل حاجات كتيرة، بس إحنا مابنتعاملش كده، إحنا بنتعامل بصدق وأمانة والأمر بيتطلب إيه وبنعمله، واللى حصل ده امبارح ضربة إحباط منهم، ولكن لن يتسطيعوا إحباطنا، طول ما إحنا مع بعض كتلة واحدة وايد واحدة، لازم هاننتصر لأننا أهل خير، مش أهل شر، وأهل بناء مش أهل هدم، أهل تعمير مش أهل خراب، أهل إصلاح ، مش أهل إفساد عزائى ليكوا كلكم وشعب مصر كله ومش هاقول أبدا اشقائنا المسيحيين لأ والله هاقول عزائنا لكل المصريين وبقول لكل المصريين الضربة دى وجعتنا وسببت ألم كبير لينا لكن أبدا أبدا الضربة دى عمرها ما هتكسرنا وهانقف، وهانبقى أقوياء جدا جدا، كالعادة وهانصمد والحرب دى إن شاء الله هاننجح فيها".